“ริช สปอร์ต” ขาย IPO เกลี้ยง 200 ล้านหุ้น หลังเสนอขายวันที่ 3, 6-7 พ.ย. ที่ผ่านมา - FINNOMENA
ฟินันเซีย ไซรัส ที่ปรึกษาทางการเงิน และผู้จัดการการจัดจำหน่าย เชื่อการกำหนดราคาไอพีโอ 5.80 บาทต่อหุ้น เป็นราคาเหมาะสม ประกอบกับเป็นหุ้นที่มีศักยภาพในการเติบโต จึงได้รับความสนใจอย่างล้นหลามจากนักลงทุนสถาบัน และนักลงทุนรายย่อย
8 พ.ย. 2560

ฟินันเซีย ไซรัส ที่ปรึกษาทางการเงิน และผู้จัดการการจัดจำหน่าย เชื่อการกำหนดราคาไอพีโอ 5.80 บาทต่อหุ้น เป็นราคาเหมาะสม ประกอบกับเป็นหุ้นที่มีศักยภาพในการเติบโต จึงได้รับความสนใจอย่างล้นหลามจากนักลงทุนสถาบัน และนักลงทุนรายย่อย
แจงหากนักลงทุนที่พลาดวันจองซื้อหุ้นไอพีโอ สามารถเข้ามาซื้อหุ้นบนกระดานได้ โดยจะเข้าเทรดวันแรกวันที่ 10 พฤศจิกายนนี้
นางสาวพาพิชญ์ วงศ์ไพฑูรย์ปิยะ ประธานเจ้าหน้าที่บริหาร มั่นใจ RSP มีศักยภาพในการเติบโตจากสินค้าที่บริษัทจัดจำหน่ายทั้งแบรนด์ Converse และ Pony ซึ่งเป็นแบรนด์ระดับโลกที่รู้จักกันอย่างแพร่หลาย
ประกอบกับแนวโน้มของภาพรวมตลาดเครื่องแต่งกายแนวกีฬา (Sportswear) ที่มีการเติบโตสูง และกระแสการแต่งกายแนว Sportswear ที่กำลังได้รับความนิยม โดยมีอัตราการเติบโตเฉลี่ยต่อปี (CAGR) สูงถึงร้อยละ 13.91 ในช่วง 3 ปีที่ผ่านมา
สำหรับผลประกอบการในช่วง 3 ปีที่ผ่านมา (2557-2559) บริษัทฯ และบริษัทย่อยมีรายได้รวม 816.72 ล้านบาท ในปี 2557 เป็น 1,123.53 ล้านบาทในปี 2558 และ 1,364.07 ล้านบาทในปี 2559
ส่วนกำไรสุทธิ (2557-2559) อยู่ที่ 75.99 ล้านบาท 246.09 ล้านบาท และ 298.76 ล้านบาท คิดเป็นอัตรากำไรสุทธิร้อยละ 9.30 ร้อยละ 21.90 และร้อยละ 21.90 ตามลำดับ
ที่มา : http://www.ryt9.com/s/iq05/2735756
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: